CELEX: 32005R0635
Language: et
Date: 2005-04-26 00:00:00
Title: Komisjoni määrus (EÜ) nr 635/2005, 26. aprill 2005, teatavate kaupade klassifitseerimise kohta kombineeritud nomenklatuuris

27.4.2005   
            
            
               ET
            
            
               Euroopa Liidu Teataja
            
            
               L 106/10
            
         
      KOMISJONI MÄÄRUS (EÜ) nr 635/2005,
   26. aprill 2005,
   teatavate kaupade klassifitseerimise kohta kombineeritud nomenklatuuris
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kaupade kombineeritud nomenklatuuri ühtse kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kaupade kombineeritud nomenklatuuri klassifitseerimise üldreeglid. Neid üldreegleid kohaldatakse ka teiste täielikult või osaliselt kaupade kombineeritud nomenklatuuril põhinevate või sellele täiendavaid alajaotisi lisavate nomenklatuuride suhtes, mis on kehtestatud ühenduse erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud klassifitseerimise üldreeglitele tuleb lisas esitatud tabeli 1. veerus kirjeldatud kaubad 3. veerus esitatud põhjendustel klassifitseerida 2. veerus näidatud CN-koodide alla.
            
         
               (4)
            
            
               On asjakohane sätestada, et kolme kuu jooksul võib siduva tariifiinformatsiooni saaja vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6 jätkuvalt tugineda sellisele liikmesriikide tolliasutuste antud siduvale tariifiinformatsioonile kaupade klassifitseerimise kohta kombineeritud nomenklatuuris, mis ei ole kooskõlas käesoleva määrusega.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris 2. veerus näidatud CN-koodide alla.
   Artikkel 2
   Liikmesriikide tolliasutuste antud siduvale tariifiinformatsioonile, mis ei ole kooskõlas käesoleva määruse sätetega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu jooksul.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 26. aprill 2005
      
         
            Komisjoni nimel
         
         
            komisjoni liige
         
         László KOVÁCS
         
      
   
   
      (1)  EÜT L 256, 7.9.1987, lk 1. Määrust on viimati muudetud määrusega (EÜ) nr 493/2005 (ELT L 82, 31.3.2005, lk 1)
   
      (2)  EÜT L 302, 19.10.1992, lk 1. Määrust on viimati muudetud 2003. aasta ühinemisaktiga.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendused
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Toode koosneb eelkeedetud ja kuivatatud nisujahunuudlitest (ligikaudu 80 g) ja maitseainetest (ligikaudu 11 g).
                              Toode on jaemüügiks pakendatud 250 ml mahutavasse vahtpolüstüreenkaussi, milles on nuudlid ja pakike maitseainetega.
                              Pakendile trükitud tarvitamisõpetuse kohaselt tuleb kausis olevatele nuudlitele lisada maitseained ja keev vesi (mitte üle 200 ml) ning kolme minuti pärast on nuudliroog valmis.
                              Vaadata fotot (1)
                              
                           
                        
               
                  1902 30 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1, 3b ja 6 ning CN-koodide 1902, 1902 30 ja 1902 30 10 sõnastusega.
                  Toode esitatakse tollile komplektina, mille koostisosad on jaemüügipakendis. Tootele annavad põhiomaduse nuudlid, arvestades nende suurt kogust.
                  Toodet ei saa klassifitseerida rubriiki 2104, kuna kaussi lisatava vee hulk ei ole piisav supi või puljongi valmistamiseks, vaid annab sellele nuudliroa omadused.
               
            
                  
                              2.
                           
                           
                              Jaemüügiks teepakikestena pakendatud diureetiline/neerutee.
                              Etiketil on järgmine teave:
                              
                                          1.
                                       
                                       
                                          Iga paki koostis (1,8 g):
                                          Ravitoimega droog:
                                          
                                                      —
                                                   
                                                   
                                                      osi
                                                   
                                                   
                                                      0,47 g
                                                   
                                                
                                                      —
                                                   
                                                   
                                                      kaselehed
                                                   
                                                   
                                                      0,45 g
                                                   
                                                
                                                      —
                                                   
                                                   
                                                      kuldvits
                                                   
                                                   
                                                      0,38 g
                                                   
                                                
                                                      —
                                                   
                                                   
                                                      astel-jooksjarohu juur
                                                   
                                                   
                                                      0,20 g
                                                   
                                                Muud koostisosad:
                                          kibuvitsamarjakestad, rukkilillelehed, piparmündilehed, saialilleõied, lagritsajuur.
                                       
                                    
                                          2.
                                       
                                       
                                          Annustamine ja valmistusviis:
                                          Teepakikese peale valada tassitäis (umbes 150 ml) keevat vett, katta kinni ja lasta umbes 15 minutit tõmmata, seejärel teepakike eemaldada. Kui ei ole määratud teisiti, siis juua üks tass värskeltvalmistatud teed 3–4 korda päevas söögiaegade vahel.
                                       
                                    
                                          3.
                                       
                                       
                                          Tarvitamine:
                                          Suurendab uriinieritust neeru- või põiepõletiku puhul ning aitab vältida neeru- ja põieliiva ning -kive.
                                       
                                    
                        
               
                  2106 90 92
               
               
                  Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 30 lisamärkusega 1 ning CN-koodide 2106, 2106 90 ja 2106 90 92 sõnastusega.
                  Vaata ka HS selgitavad märkused, rubriik 2106, lõik 14 ja kombineeritud nomenklatuuri selgitavad märkused grupi 30 kohta.
                  Ei kasutusjuhend ega pakend ei sisalda üksikasjalikku teavet toimeaine(te) ja selle (nende) kontsentratsiooni kohta. On nimetatud üksnes kasutatud taimede või taimeosade kogus ja liik. Seega ei ole grupi 30 lisamärkuse 1b tingimused täidetud.
               
            
         
      
         (1)  Foto on üksnes informatsiooniks.